Кіпу

Кі́пу ( ад  — «вузел», «завязвать вузлы», «лічыць») — старажытная мнеманічная і лічэбная сістэма інкаў і іх папярэднікаў у Андах, своеасаблівая пісьменнасць. Прадстаўляе сабой складаныя вяровачныя спляценні і вузялкі, вырабленыя з поўсці паўднёваамерыканскіх вярблюдавых (альпакі і ламы) альбо з бавоўны. У кіпу можа быць ад некалькіх нітак да 2000. Яна выкарыстоўвалася для перадачы паведамленняў пасыльнымі  па спецыяльна пракладзеных імперскіх дарогах, а таксама ў самых розных аспектах грамадскага жыцця (у якасці календара, тапаграфічнай сістэмы, для ўліку падаткаў, фіксацыі законаў і інш.). Кіпу ўпершыню ў гісторыі чалавецтва выкарыстоўвалася для прымянення такога спосабу вядзення бухгалтарскага ўліку, як двайны запісhttp://www.nytimes.com/2016/01/03/world/americas/untangling-an-accounting-tool-and-an-ancient-incan-mystery.html.

У музеях свету захоўваецца 751 кіпу, самыя вялікія калекцыі знаходзяцца ў музеях Берліна і Мюнхена, меншыя — у музеях Перу.

Большая частка інфармацыі, зафіксаваная ў кіпу (2/3 расшыфраваных выпадкаў), — лічбавая, у дзесятковай сістэме злічэння. Сістэма кадзіравання ўключала прымяненне ключа галоўнага шнура, кадзіраванне колерам, кадзіраванне вузламі, фармат «утварэння серый», улік «фактару пазіцыі».

 Спасылкі 

 Вузялкі на памяць.




Катэгорыя:Бухгалтарскі ўлік
Катэгорыя:Двайковая арыфметыка
Катэгорыя:Дасягненні Інкаў
Катэгорыя:Гісторыя матэматыкі
Катэгорыя:Гісторыя Перу
Катэгорыя:Календары
Катэгорыя:Кіпу
Катэгорыя:Матэматычныя інструменты
Катэгорыя:Механічныя злічальныя машыны
Катэгорыя:Навука Інкаў
Катэгорыя:Нерасшыфраваныя пісьменнасці
Катэгорыя:Памяць
Катэгорыя:Пісьменнасці карэнных народаў Амерыкі
Катэгорыя:Сістэмы злічэння
Катэгорыя:Тэкстыль
Катэгорыя:Эканоміка Інкаў
Катэгорыя:Вузельчыкавыя сістэмы запісу
Катэгорыя:Вузлы